དེ་ཡང་ཁ་རྩང་གུས་པ་ཤེར་འོད་གླིང་གསར་བཞེངས་ཀྱི་རབ་གནས་མཛད་སྒོར་གཅར་རྒྱུའི་གོ་སྐབས་བྱུང་ཞིང་།འདི་ནི་མཉམ་མེད་རྒྱལ་བ་འབྲི་གུང་བའི་རིང་ལུགས་འཛིན་པ།ཐའེ་ཝན་གནས་བཞུགས་བླ་མ་ཡེ་ཤེས་རབ་རྒྱས་ཀྱིས་ཕྱག་བཏབ་གནང་བའི་སྒོམ་སྒྲུབ་ལྟེ་གནས་ཤིག་རེད།འདིར་རྩ་བའི་ཚོགས་ཁང་དང་།མཚམས་ཁང་།སྤྱིའི་རུང་ཁང་བཅས་མ་ལག་ཁག་གསུམ་གྱིས་གྲུབ་ཡོད།ཁོང་གིས་ལོ་མང་རིང་དཀའ་ཚེགས་དང་འབད་་བརྩོན་མང་པོ་བརྒྱུད་ས་ཆ་ཉོ་སྒྲུབ་སོགས་དགོས་ངེས་ཀྱི་ལས་དོན་ཁག་བསྒྲུབས་རྗེས་འཛུགས་སྐྲུན་གྱི་མགོ་འཛུགས་གནང་བ་ཞིང་།ད་ལྟ་རྩ་བའི་ཆ་ནས་གང་འཚམས་་ལེགས་གྲུབ་ཟིན་པ་དང་།སའི་རྒྱ་ཁྱོན་ཧ་ཅང་ཆེན་པོ་ཡོད་པ་སོགས་མིང་དང་དོན་དུ་མཚུངས་པའི་སྒོམ་སྒྲུབ་ཀྱི་སྟི་གནས་བཟང་པོ་ཞིག་ཏུ་འདུག